Έτσι ξαφνικά (τηλεοπτική σειρά)

Έτσι Ξαφνικά είναι ο τίτλος μιας δραματικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τη σεζόν 2004-2005. Το σενάριο υπέγραψε η Μιρέλλα Παπαοικονόμου, ενώ τη σκηνοθεσία ανέλαβε ο Γιώργος Σιούγας.

Επισκόπηση σειράς

Υπόθεση 
Ο Ανδρέας Φωτεινάκης (Κωνσταντίνος Μαρκουλάκης) ζει ευτυχισμένα με τη σύζυγο του, Άννα (Βικτώρια Χαραλαμπίδου), η οποία είναι έγκυος. Εν τω μεταξύ η αδερφή του Ανδρέα, Βασιλική (Αντιγόνη Αλικάκου), ζει με τον σύζυγο της, Μαρίνο (Φάνης Μουρατίδης), με τον οποίο τσακώνονται συχνά, και τα 2 παιδιά τους. Ο Μαρίνος λέει στον Ανδρέα πως είχε σχέση με την Άννα, ενώ στη πραγματικότητα την είχε βιάσει. Ο Ανδρέας θυμωμένος εγκαταλείπει την Άννα στην βροχή και φεύγει. Την Άννα την πιάνουν οι πόνοι και κάποιος τη βρίσκει. Πάει στο μαιευτήριο και φιλοξενείται από τη μητέρα της, Δέσποινα (Μελίνα Βαμβακά).

Γεννάει ένα κοριτσάκι, την Ανδριάνα (Ελένη Παπαδόγια). Εν τω μεταξύ ο Ανδρέας εμπλέκεται σε τροχαίο από το οποίο χάνει τη ζωή της μια γυναίκα και μπαίνει στη φυλακή. Η Άννα πηγαίνει με το παιδί της να ζήσει στα Κύθηρα. Εκεί γνωρίζει τη Τόνια (Εβίτα Ζήμαλη), παντρεμένη με τον Αντώνη (Στάθης Μαντζώρος). Γνωρίζει επίσης τον Γιώργο (Αιμίλιος Χειλάκης), γιατρό με τον οποίο έχουν σχέση. Τους έχει δηλώσει πως είναι χήρα, αλλά ο Ανδρέας της στέλνει το διαζευγετήριο. Η Τόνια το ανακαλύπτει και η Άννα το ομολογεί στον Γιώργο. Ο Αντώνης μπλέκει με ναρκωτικά, και για να αποτοξινωθεί πάει σε κλινική απεξάρτησης στην Αθήνα. Ο Ανδρέας αποφυλακίζεται και, μαθαίνοντας την αλήθεια, πάει στα Κύθηρα. Η Άννα του ζητάει να την αφήσει να σκεφτεί. Ο Ανδρέας φεύγει και όταν επιστρέφει, η Άννα του δηλώνει οτι θα μείνει με το Γιώργο, καθώς "η Άννα του αγάπησε άλλον άντρα και η Αντριάννα του άλλο πατέρα".

Χαρακτήρες

 Ανδρέας Φωτεινάκης (Κωνσταντίνος Μαρκουλάκης): Ο Ανδρέας είναι παντρεμένος με την Άννα. Διαθέτει μια εταιρία νυφικών. Ο πατέρας του εγκατέλειψε αυτόν και την αδερφή του όταν ήταν μικρός, όπως αναφέρεται. Μπήκε στη φυλακή επειδή τραυμάτισε θανάσιμα μια γυναίκα με το αυτοκίνητο και δεν τη βοήθησε. Ο Ανδρέας γυρνάει στα Κύθηρα για να διεκδικήσει την Άννα, με την οποία έχει μια κόρη, την Ανδριάνα.
 Άννα (Βικτώρια Χαραλαμπίδου): Η Άννα είναι σύζυγος του Αντρέα. Έπεσε θύμα βιασμού από τον Μαρίνο και το έκρυψε από τον Ανδρέα, φοβούμενη ότι θα διαλυθεί η οικογένεια της. Η μόνη φίλη που έχει στην Αθήνα είναι η Ζωή, και στο νησί η Τόνια. Με τον Ανδρέα έχει μια κόρη, την Ανδριάνα.
 Γιώργος (Αιμίλιος Χειλάκης): Είναι γιατρός στα Κύθηρα και φίλος της Τόνιας. Είναι ερωτευμένος με την Άννα και τα πάνε καλά μαζί. Συμπαθεί πολύ την Ανδριάνα. Αρχικά νόμιζε πως η Άννα είναι χήρα, μέχρι που του το ομολόγησε η ίδια.
 Δέσποινα (Μελίνα Βαμβακά): Η μητέρα της Άννας. Θέλει να μάθει τι συνέβη όταν η Άννα μάλωσε με τον Ανδρέα. Έπαθε κατάθλιψη, αλλά τελικά θεραπεύτηκε.
 Βασιλική Φωτεινάκη (Αντιγόνη Αλικάκου): Αδερφή του Ανδρέα, σύζυγος του Μαρίνου και μητέρα του Κωνσταντίνου και της Αλίκης. Βιάστηκε από τον Γιάννη, επειδή τον απέρριψε.
 Μαρίνος (Φάνης Μουρατίδης): Ο Μαρίνος είναι ο σύζυγος της Βασιλικής, καθώς και ο κύριος υπαίτιος του χωρισμού του Ανδρέα και της Άννας.
 Τόνια (Εβίτα Ζήμαλη): Η Τόνια είναι η μητέρα του Μανώλη και φίλη της Άννας. Ο Αντώνης, ο σύζυγος της, έμπλεξε με ναρκωτικά και πήγε στην Αθήνα για να αποτοξινωθεί.

Επεισόδια 

 Προβαλλόταν κάθε Δευτέρα στις 23:00.
 Δεν προβλήθηκε επεισόδιο στις 7/2/2005.

Παραπομπές

Εξωτερικοί σύνδεσμοι 

Ελληνικές τηλεοπτικές σειρές
Τηλεοπτικές σειρές Mega